STEC บวกเกือบ 2% โบรกฯเชียร์ “ซื้อ” ชี้ผลงานผ่านจุดต่ำสุด-จ่อคว้างานใหม่หนุนแบ็คล็อกพุ่ง
STEC บวกเกือบ 2% โบรกฯเชียร์ “ซื้อ” ชี้ผลงานผ่านจุดต่ำสุด-จ่อคว้างานใหม่หนุนแบ็คล็อกพุ่ง โดย ณ เวลา 10.10 น. อยู่ที่ระดับ 20 บาท บวก 0.30 บาท หรือ 1.52% สูงสุดที่ระดับ 20.20 บาท ต่ำสุดที่ระดับ 19.80 บาท ด้วยมูลค่าการซื้อขาย 594.92 ล้านบาท
STEC บวกเกือบ 2% โบรกฯเชียร์ “ซื้อ” ชี้ผลงานผ่านจุดต่ำสุด-จ่อคว้างานใหม่หนุนแบ็คล็อกพุ่ง
12 ก.ย. 2562

ผู้สื่อข่าวรายงานว่า ราคาหุ้นบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC ณ เวลา 10.10 น. อยู่ที่ระดับ 20 บาท บวก 0.30 บาท หรือ 1.52% สูงสุดที่ระดับ 20.20 บาท ต่ำสุดที่ระดับ 19.80 บาท ด้วยมูลค่าการซื้อขาย 594.92 ล้านบาท

ด้านนักวิเคราะห์ บล.คิงส์ฟอร์ด แนะนำ “ซื้อ” ราคาเป้าหมาย 23.50 บาท/หุ้น โดยมองว่าผลการดำเนินงานผ่านจุดต่ำสุดไปแล้วในช่วงไตรมาส 2/62 ขณะเดียวกัน ในช่วงปลายปี 2562 STEC มีโอกาสได้งานใหม่เข้ามาหนุน Backlog ซึ่งก็จะช่วยปรับ Sentiment การลงทุนและจะหนุนรายได้ก่อสร้างในปี 2563 ให้มีการเติบโตได้โดดเด่น จาก Backlog ที่มี
พร้อมกันนี้ผู้บริหารของ STEC คาดว่ารายได้ก่อสร้างปี 2563 จะปรับตัวขึ้นไปที่ระดับ 3.7-3.8  หมื่นล้านบาท เติบโตถึง +19.8% เทียบกับช่วงเดียวกันของปี 62